డి.టి. జయకుమార్

డి.టి. జయకుమార్  కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు నంజనగూడు శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై మంత్రిగా పని చేశాడు.
రాజకీయ జీవితం
డి.టి. జయకుమార్ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985లో జరిగిన శాసనసభ ఎన్నికలలో నంజనగూడు నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1989 ఎన్నికల్లో ఓడిపోయి, 1994 ఎన్నికల్లో రెండవసారి ఎమ్మెల్యేగా ఎన్నికై హెచ్‌.డి. దేవెగౌడ మంత్రివర్గంలో ఉద్యానవన శాఖ మంత్రిగా పని చేశాడు. 

డి.టి. జయకుమార్ ఆ తరువాత జనతాదళ్ (సెక్యులర్) పార్టీలో చేరి 2004 శాసనసభ ఎన్నికల్లో మూడవసారి ఎమ్మెల్యేగా ఎన్నికై 2006లో ఏర్పాటైన జెడి(ఎస్)-బిజెపి సంకీర్ణం ప్రభుత్వంలో గృహనిర్మాణ శాఖ మంత్రిగా పని చేశాడు. ఆయన ఆ తరువాత బహుజన సమాజ్ పార్టీలో చేరి 2008 శాసనసభ ఎన్నికల్లో చాముండేశ్వరి  నియోజకవర్గం నుండి బీఎస్‌పీ అభ్యర్థిగా పోటీ చేసి ఓడిపోయాడు. ఆ ఎన్నికల తర్వాత ఆయన తిరిగి జెడి (ఎస్)లో చేరి ఆ తరువాత కొద్ది రోజుల్లోనే ఆయన పార్టీని వీడి అధికార భారతీయ జనతా పార్టీలో చేరాడు.
మరణం
డి.టి. జయకుమార్ అనారోగ్యంతో బాధపడుతూ బెంగళూరులోని ఒక ప్రైవేట్ ఆసుపత్రిలో చికిత్స పొందుతూ 2009 సెప్టెంబర్ 19న మరణించాడు. 
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు